**6 svære positioner**

**Et billede, der indeholder tegning, skitse, Stregtegning, illustration/afbildning

Automatisk genereret beskrivelseDørvogter**

* Unge er placeret i centrum af fællesskabet og har en meget sikker plads
* Positionen har en stor indflydelse på fællesskabet, fordi den er afgørende i arbejdet med at definere grænserne for fællesskabet – altså definere, hvilke unge, og grupper af unge, der kan være en del af fællesskabet - og hvilke der ikke kan
* Det svære består i de dilemmaer, det moralske ansvar og ikke mindst det sociale ’balanceringsarbejde’ som det kræver ’at vogte dør’.
* Det er særligt svært, idet der blandt de unge synes at være et moralsk ideal om at være inkluderende og rummelig og dermed invitere alle med. Dette lader sig til en vis grad gøre i fx løse forbindelser, men er sværere i grupperne og venskaber

**Den dyrekøbte**

* Unge er her placeret i centrum af fællesskabet
* Det svære består i, at pladsen i centrum af fællesskabet kommer med en pris. En pris, som kan være alt fra moralske kvababbelser og ubehag, til grænseoverskridelser eller ydelser og aktiviteter, som de unge har det rigtigt skidt med.
* Det fylder særligt i de fællesskaber, der opfattes som de ’populære’ – dvs. fællesskaber som er særligt attraktive at være en del af. Det skyldes at de unge her kan opleve at få adgang til det, mange forbinder med det gode ungdomsliv. Fx et godt omdømme, høj status, gode og sjove fester.
* De unge kan her komme til at overskride deres egne grænser og gå på kompromis med dem selv for at beholde den centrale plads i fællesskabet – ofte er det svært for unge i denne position at se alternativer til at blive i fællesskabet

**Den uforløst**

* Unge befinder sig her i centrum af fællesskabet
* Det svære i denne position er, at unge ikke oplever at kunne realisere, udvikle og forløse sig selv gennem de fællesskaber, de indgår i – de unge oplever altså at savne eller mangle noget i fællesskabet eller ikke rigtig ”få noget ud af det”. Det er særligt svært for unge som ikke oplever at kunne søge andre steder hen
* Modsat ’den dyrekøbte position’ så oplever de unge sig blokeret i forhold til at kunne investere sig selv i fællesskabet
* Positionen kan skabe en oplevelse af ensomhed eller rodløshed hos de unge – og det kan blive til en evig jagt efter det fællesskab, der kan bidrage med det, de søger efter, og hvor de kan udfolde sig selv

**Utryg**

* Unge er her placeret længere fra fællesskabets midte – i periferien – og har dermed en mindre stabil plads i fællesskabet
* Positionen er karakteriseret ved, at den unge føler sig utryg i forhold til sin plads i fællesskabet
* For at få, eller beholde, sin plads må unge byde sig til, koble sig på, være klar, gøre det ”rigtige”, uden at gøre for meget eller for lidt. Den unge er altså hele tiden på arbejde og har hele tiden radaren ude, fordi vedkommende ikke har en fast og stabil plads i fællesskabet
* Den unge er bange for at blive ekskluderet fra fællesskaber, som anses som vigtige for dem, hvorfor de vil ofte gøre meget for at beholde pladsen. Unge kan derfor komme til at overkompensere og gøre alt det sure arbejde i håb om, at det vil sikre pladsen i fællesskabet – fx at lave størstedelen af gruppearbejdet i en gruppe, eller altid lægge hus til forfesten

**Usynlig**

* Unge befinder sig her i yderkanten af fællesskabet
* Unge oplever at være usynlig for dem, vedkommende gerne vil ses af, og bliver aldrig inddraget, inviteret, set eller lyttet til. Den unge må egentlig gerne være til stede, men ingen tager notits af, at vedkommende er der
* Det at være usynlig kan særligt være svært i en tid, hvor det ungdomsliv, der tillægges værdi og status, er alt andet end det usynlige – det skal helst være så udadvendt, sjovt og festligt som muligt
* Usynlighed ses i vores studie i relation til alle fælleskabsformer. Mest tydeligt hos individuelle unge, men det kan også forekomme for grupper. Fx kan handikappede unge ofte opleve sig usynlige og dermed ikke have adgang til de samme fællesskaber som andre unge. Ligesom unge udenfor gymnasiet kan opleve sig usynlige for det ungdomsliv som udspiller sig i lokalområdets fritids- og festliv.

**For synlig**

* Unge befinder sig her i yderkanten af – eller helt uden for – fællesskabet
* I denne position oplever unge – i kontrast til den usynlige position – at være **for** synlig
* Det svære består i, at den individuelle unge, eller gruppen af unge, netop er for synlig eller synlig på måder, som er svære og gør ondt på de unge – fx i form af rygter, bagtaleri eller mobning, hvor den unge eller ungegruppen gøres til genstand for en uønsket opmærksomhed
* Unge kan blive for synlige, hvis de har været med i centrum af fællesskaberne på nogle meget synlige måder, og så har trådt ved siden af – eller nogle andre har udpeget, at unge har trådt ved siden af eller gjort noget forkert ift. ”det acceptable”
* Grupper bliver for synlige i kontekster, hvor andre unge ikke ser dem som nogle der kan passe ind og ser deres udtryk og opførsel som skæv og forkert. Det kan skabe oplevelse af udenforskab og grundlæggende marginalisering
* Vi finder den for synlige position i alle fælleskabsformerne. Omdømme, rygter og bagtaleri kan alt sammen få betydning for, hvilke fællesskaber og positioner de unge kan få adgang til – og kan blive forstærket af sociale medier

**4 fællesskabsformer**

Et billede, der indeholder tekst, skærmbillede, cirkel

Automatisk genereret beskrivelse